NETFLIXOVA SERIJA
Warrene, lagao si svaki put.
-Jesam. -Nijedanput nisi točno odgovorio.
Ovo pitanje vrijedi 25 000 dolara.
Dvije osobe točno su rekle da lažeš.
Ako i Sam kaže da si lagao, ideš kući s 10 000 dolara.
Ali ako ti je Sam povjerovao,
osvajaš 25 000 dolara.
Dok sam čitao odgovor, mislio sam isto što i ti.
Točan si samo ako malo uraniš.
I da, imaš zbilja simpatično lice.
Čekaš dijete.
Volio bih ti povjerovati.
Ali, nažalost,
moram reći da lažeš!
Baš mi je žao, ulovili su te u lažima.
Ali nećeš otići praznih ruku ni džepa ni novčanika.
-Neću. -Imaš 10 000 dolara.
Čekaš dijete.
-Ljudi te žele grliti. -Žele.
I, znaš što?
-Divan si čovjek. -Hvala.
Čekamo dijete i 10 000 dolara dobro će nam doći kad se rodi.
Baš sam sretan, veselim se.
Warren je osvojio 10 000 dolara.
Može li netko od vas doći do milijun dolara?
Sada ćemo doznati. Znate tko će doznati?
Najtočniji. Znate tko je najtočniji?
Sam.
SAM I KIERA IZJEDNAČENI SU SA 67 % TOČNOSTI, ALI SAM JE BIO BRŽI
Tako se veselim što ću odgovarati!
Tako sam se bojao da neću doći do toga.
Ajme.
U kultu sam 15 godina skrivao to da sam queer.
Mislim da laganje ljudima
koji su preda mnom u kvizu,
a imam super opće znanje, neće biti nimalo teško.
Kakvo suptilno ponašanje!
Ne znam tu riječ.
Izazivači nemaju pojma što ih čeka.
Orkan Sam će ih otpuhati.
Reci nešto o sebi.
Odrastao sam u kultu u Chenequi u Wisconsinu.
Sada živim u Detroitu.
Danju radim u logistici, navečer vodim najuvrnutiji drag-show u gradu.
Kao da sam čuo kratak opis
najčudnijeg dokumentarca za koji sam ikad čuo.
Reci, Same.
Budeš li imao sreće i osvojio milijun dolara, što će ti to značiti?
Veoma mnogo.
Moj psić Chuck treba operirati grlo.
Teško mi je gledati što sve proživljava.
Mogao bih spasiti psa.
Ali vjerojatno ga možeš spasiti i za manje.
Da, možda onda nakon dugo vremena i odem zubaru.
Nisi bio kod zubara?
Godinama, Howie.
Znaš li u kakvom društvu živimo?
Ne baš. Želiš upoznati izazivače?
Vrlo rado.
Dobro. Sally.
Reci mi nešto o sebi.
Savjetnica sam za psihičko zdravlje iz Seattlea.
Navečer vodim kvizove. Čuvaj se.
-Čuvaj se, Same! -Čovječe.
Hannah, već smo te čuli, ali reci više.
Evo me. Sigurno nisi znao da sam odrasla u Wisconsinu.
-Ma da. -Iako ne u kultu.
Oprosti.
Ciara, ti si nam nova.
-Jesam. -Reci nešto o sebi.
Svijet je malen. I ja sam odrasla u Wisconsinu. Ne u kultu.
Idemo, lele!
Živim u L. A.-u, radila sam razne poslove.
Asistentica sam scenaristu.
Radila sam na Renesansnom sajmu u Disneylandu i na Twitchu sam.
Dakle, igrice su tvoj fah.
-Tako je. -A ova igra je vrh.
Dobro.
Jesi li spreman lagati, Same?
Jesam, idemo!
Znate što taj vrisak znači.
Možemo.
Dobro, Same, evo prvog pitanja za 1000 dolara.
Za 40-godišnje vladavine Francuskom
kralj Karlo VI. zabranio je ljudima da mu prilaze. Zašto?
A. imao je akutnu halitozu,
B. bojao se da na dvoru ima izvanzemaljce,
C. nije imao nos,
D. mislio je da je od stakla.
Dobro, Sam je odgovorio.
I doznao je je li odgovor točan.
Same, reci im odgovor.
Kao dijete sam volio hranu, a mama je bila prevoditeljica.
Morao sam govoriti francuski da bih jeo.
Zato sam cijeli život u školi učio francuski.
Naravno, za jedan sastavak
učio sam i doznao da je kralj Karlo VI. mislio da je od stakla.
Moj je odgovor D, Howie.
Jeo si samo na francuskom?
Oui.
-Oui. -Oui.
-Tako se kaže? -Da.
-Da? -Da, razgovorno.
Izazivačice?
Potvrdite odgovor.
Zna li što govori?
Laže li?
Sally, što misliš?
Nikad nisam upoznala nikoga simpatičnijeg.
-Prava sam ljubica. -Da.
Ali, kad je vidio pitanje,
gledao je malo prestrašeno, kao da se vraća u kult.
Ajme, Sally!
Zastajkivao je, gestikulirao.
-To ga je odalo? -Da.
-Mislim da lažeš, prijatelju. -Dobro.
Hannah, što ti misliš?
I ja mislim da je lagao.
-Lagao? -Hannah!
Evo zašto. Znam, Same.
Učinilo mi se da si se malo zarumenio, malo uzrujao.
Zgodna priča, ali nisam povjerovala.
Nisam se zarumenio, samo sam sočan.
Ciara?
Spomenule ste prestrašen pogled. Među odgovorima je i halitoza.
A ti dugo nisi bio kod zubara, možda otud strah.
Ali nekako si vrlo zaobilazno došao do odgovora.
Prvo hrana pa francuski pa doživotno učenje francuskog.
Mogao si samo reći
da cijeli život učiš francuski i znaš.
Malo zaobilazno. Pa kažem da lažeš.
LAŽ
Sve ste rekle da laže.
Znate kako to ide.
Ako je lagao i sve kažete da je lagao,
ide kući praznih ruku.
Reci im.
-Svi griješite! -Što?!
Mislio je da je od stakla, ljudi!
-Što? -Ne napadajte me, žene!
Dobro!
Ovo nije igra!
-Igra je. -Jest.
-Dobro. -Svašta!
Niste to očekivale, ha?
-Ovaj put. -Dobro.
Sve ste rekle da laže i sve tri ste pogriješile.
Možda mi trebaju početi vjerovati.
Možda. Ima 1000 dolara. Možeš osigurati iznos ako želiš.
Što ćeš?
Nećemo osigurati.
-Neće osigurati. -Neću!
Neosiguran i neuravnotežen. Idemo.
Za 10 000 dolara.
Da dijete ne bi izašlo iz krevetića,
što je dr. Spock preporučio za kolijevku?
A. treba je okrenuti naopako,
B. treba je namazati vazelinom,
C. treba je omotati mrežom za badminton
ili D. treba je staviti u ormar.
Ako ne znate pitanje i pročitate odgovore, sve zvuči kao zabavan spoj.
Dobro, odgovorio je.
Nego što.
On…
zna i samo on zna je li odgovor točan.
Reci im odgovor.
Ovako.
U 1950-ima, kad je dr. Spock postajao poznat,
vazelin je također postajao poznat.
Zato sam izabrao odgovor B. vazelin.
U redu.
Ciara, što misliš?
Rekao si da si zato izabrao odgovor.
To mi ne zvuči sigurno. Mislim da lažeš.
LAŽ
Zanimljiv izbor.
Dobro, Hannah?
Moram se složiti. Mislim da si lagao.
Prošli put bio si izravno uključen
svojim osobnim iskustvom.
Sada sam se pitala kako znaš išta o dr. Spocku.
Nisam povjerovala.
Je li? Opet isto.
Već su dvije osobe rekle da lažeš.
Same, reci im je li odgovor točan.
Totalno sam lagao! Nisam imao pojma.
Samo mi se svidio vazelin.
Svi to znaju, kolijevku treba omotati mrežom za badminton.
Tako kažu.
Dobro. Lagao si.
I Ciara i Hannah rekle su da lažeš.
Prošli su put sve tri rekle da lažeš.
Ako i Sally kaže da lažeš, odlaziš.
-Da, odoh. -Praznih ruku.
Što kažeš na svoje šanse?
Nadam se da će Sally pokazati malo solidarnosti.
-Ali to ne ide tako ovdje. -Znam da ne ide!
-Želi odgovarati za milijun dolara. -Znam.
Sally, što si mislila?
Pa, i ja sam mislila da je vazelin.
-Povjerovala si? -Jesam.
Deset tisuća dolara!
Ponosim se.
-Osvojio si 10 000 dolara. -Aha.
Možeš ih osigurati ili ići dalje na 25 000 dolara.
Idemo na 25 000, dobro se osjećam.
Dobro se osjeća. Pročitali smo dva pitanja.
Jedan odgovor točan, jedan netočan. Nije važno. Idemo na 25 000 dolara.
Sally, sada znaš da nisi baš najtočnija.
-Znam. -One su izjednačene.
Da vidimo tko će se uzdići.
Evo pitanja za 25 000 dolara.
U filmu Tenet iz 2020.
tajni agenti stalno se služe
kojom frazom kao lozinkom za zadobivanje povjerenja?
A. Vrijeme je oluja koja prijeti.
B. Zašto život treba biti muka?
C. Živimo u polusvijetu.
ili D. Katkad se pjesma pjeva sama.
Dobro, odgovor je potvrđen.
Reci im odgovor.
Na taj su me sjajni Nolanov film odvukli na groznom spoju.
Odgovor je C. Živimo u polusvijetu.
Polusvijet, sumrak, rado bih bio ondje
i malo se družio s Edwardom Cullenom i drugima.
No to je i istaknuta fraza u filmu.
Dobro, odgovorio je na pitanje.
Ali je li lagao?
Ili zna što govori?
Sally ti je bila pomogla.
Sally, hoćeš li opet? Što misliš?
Vjerujem da bi Tenet bio film za loš spoj.
Ali mislim da ne bi išao na spoj s nekim tko bi to želio.
-Dobro. -Zato nisam povjerovala.
Kažem da lažeš.
-Laž. -Dobro.
Kaže da lažeš.
To je u redu.
Zašto? Reci joj zašto je to u redu.
Točan je odgovor C.
-Živimo u polusvijetu. -Ajme!
Što?
Ja sam iz polusvijeta, u polusvijetu živim, mila.
Dobro, osvojio je 25 000 dolara.
-Umirem. -Rekla si da laže.
I Ciara je rekla da lažeš, ali Hannah ti je povjerovala.
Imaš 25 000 dolara. Još ništa nisi osigurao.
Možeš sada ili idemo dalje.
Osigurajmo, za Chuckovu operaciju.
Za Chuckovu operaciju. 25 000 dolara.
-Zajamčeno. Psić će opet pjevati. -Hvala.
A sada evo četvrtoga pitanja, za 50 000 dolara.
U Nacionalnom parku Glacier u Montani turiste posebno privlači,
još od 1930-ih, zove se Red Jammer i vrsta je čega?
A. vodene ptice,
B. turističkog autobusa, C. gejzira
ili D. prepečenog sendviča.
Dobro, potvrdio je odgovor.
Reci nam odgovor.
Radio sam u Montani. Svi su uvijek govorili
da moramo otići na Red Jammer.
To je vrlo ukusan sendvič.
Moj je odgovor D.
Dobro, sve ste potvrdile odgovor.
Pitat ću tebe.
Jesi li rekao istinu?
Ili si lagao?
-Lažem. -Lažeš.
Točan je odgovor B. turistički autobus.
Da vidim ruke, je li tko povjerovao?
Hvala Bogu!
To! Hvala Isusu!
Osvojio si 50 000 dolara.
Dobivaš ih.
Možeš ih sada uzeti i otići.
Ili možeš odgovarati za 75 000. I biti korak bliže milijunu.
No nastaviš li,
i slažeš i sve tri te ulove u laži,
otići ćeš sa samo 25 000 dolara.
Što želiš?
Moram ići na 75 somova.
Dobro, ide na 75 somova.
Imao je četiri pitanja,
dvaput je lagao.
A opet odgovara za 75 000 dolara.
Evo pitanja.
Kad je otac otišao u zatvor, 12-godišnji Charles Dickens ostavio je školu i radio
u desetsatnim smjenama u tvornici čega?
A. laštila za cipele, B. ugljene opeke,
C. ledenih blokova ili D. konzervi sardina.
Dobro, da čujemo odgovor.
U djetinjstvu sam obožavao Dickensa.
Najviše sam ga volio, sve sam htio znati.
Kažem vam! Velika očekivanja jedna mi je od najdražih knjiga.
Ali znam da je često pisao o dječacima u takvim tvornicama.
Često su jako prljavi. Jer proizvode B. ugljene cigle.
Sally, što misliš?
Ma ne znam više, čovječe.
Slušam instinkt.
Sviđa mi se objašnjenje, napisao je Velika očekivanja.
Istina je to o dječacima, ali mislim da je lagao.
Same, reci Sally ima li ovaj put pravo.
-Imaš pravo. -Ajme meni!
Točan je odgovor laštilo za cipele.
-Napokon! -Napokon! Baš sam ponosan!
Dobro, dakle, lagao je.
Ako i ostale misle da si lagao, odlaziš.
Samo ti jedna treba povjerovati.
-Znam. -Idem na iduću, dobro?
Hannah. Neću zaboraviti što je učinila.
Nisi ni čula odgovor. Nisi vjerovala…
Što ne vjeruješ? Da čita?
Vjerujem da čita, samo ne Charlesa Dickensa.
Da te u djetinjstvu
privukao svijet Charlesa Dickensa.
Ali to je istina, zbilja.
Volim ga.
Ali onda je nastavio priču. Prvo sam mislila da lažeš.
A onda sam pomislila da ipak ne lažeš o Dickensu.
Pitala sam se jesi li lažima došao do točnog odgovora.
I onda sam rekla da imaš pravo, iako nisi imao.
I osvajaš novac.
-Evo me. -Lagao je.
Nevjerojatno.
Imaš osvojenih 75 000 dolara.
Od tri na pet pitanja nisi znao odgovor.
Najbolja igra na svijetu.
Da, baš sam htjela reći.
Dobro.
Ovako, možeš otići kući sa 75 000 dolara.
Osigurao si 25 000 dolara. Opet možeš osigurati iznos.
Drugi put, ako dođeš do 100 000 dolara.
Ali ako te svi ulove u laži, kući ideš sa samo 25 000 dolara.
Što ćeš?
Pa, Howie, već sam osvojio više nego što zaradim u godinu dana.
Kasni kapitalizam noćna je mora.
To je istina.
-Apsolutno. -To je istina, da.
No, svejedno, idemo na 100 000 dolara!
Može, prijatelju.
Evo pitanja za 100 000 dolara.
Ovo rijetko postignuće u nogometu,
gol iz kornera bez asistencije, na španjolskom se zove kako?
A. gol inverso.
B. gol fantástico.
C. gol olímpico
ili D. gol crespo.
Potvrdio sam, mili.
Dobro, potvrdio je.
A sada odgovori na pitanje.
Moj je odgovor C. gol olímpico.
Nedavno sam s prijateljicom Kaitlyn bio u Méxicu.
Upoznao sam divnoga momka Pabla, velikog nogometnog fana.
Zajedno smo proveli nekoliko vatrenih dana i on me to naučio.
-Imaš priču o svemu. -Imam, to je to.
To se traži.
Pa, ne znam je li odgovor točan.
Ne znam ni postoji li neki Pablo koji ga poznaje.
Jagodicama na licu trebao mi je izbrusiti dijamante.
Dobro!
Ciara, što misliš?
Super priča, ali kažem da laže.
Ako ne voliš sport, ne pamtiš ono što čuješ o sportu.
Ne volim sport, ali volim sportaše.
Pošteno.
Dobro, Hannah?
Vjerujem li da si bio s nekim Pablom? Da.
Da si uživao s njim? Da.
Vjerujem li da si tražio da ti priča o sebi? Ne.
Moram reći…
Da lažeš.
Hannah!
-Kakvo blaćenje! -Ženo!
Dobro.
Pitat ću Sally.
Jesi li uživao s Pablom?
-Itekako! -Da?
S onima s kojima se zabavljaš razgovaraš o golovima?
Ako je važno za uloge koje igramo.
-Bio si golman? -Ne, ja igram napad.
Dobro.
Takvih ima malo.
Što si rekla?
-Da lažeš, mili. -Sve kažu da lažeš.
Ako nisi točno odgovorio, pozdravljam te.
Ali reci nam jesi li točno odgovorio.
Pa…
Imam pravo, a vi nemate! Nema kod mene muljanja!
-Zaboga! -Sto tisuća dolara!
Ma nisi to mogao znati.
Mila, znao sam odgovor.
Točan odgovor.
I sada imam 100 somova!
Hannah, moram ti objasniti.
Ako zna, prestani govoriti da laže.
Razumijem.
U redu. 100 000 dolara. Nudim ti drugo osiguravanje.
Apsolutno ću osigurati iznos.
Ne možeš otići s manje od 100 000 dolara.
Iduće pitanje vrijedi četvrt milijuna dolara.
Reci mi što ti četvrt milijuna znači.
Poslije me možeš zasipati novčanicama.
Zbilja mi je neugodno.
Evo pitanja za 250 000 dolara.
Iako je samo ovca Dolly bila poznata,
koja je životinja zapravo prva klonirana?
A. oblić, B. punoglavac,
C. meduza ili D. vinska mušica.
Dobro, potvrdio je odgovor.
Reci im odgovor.
Ovako. Program iz biologije
uz koji sam odrastao u kultu nije bio najbolji.
Učio sam i da klokani nose jaja.
Ne šalim se. Posvađao sam se s učiteljem zbog toga.
No poslije sam stekao puno bolje obrazovanje.
Naučio sam da su oblići veoma jednostavne životinje.
Vrlo ih je lako klonirati. Odgovor je A. oblići.
U redu.
Svađao si se zbog klokanovih jaja?
Da. Učitelj je bio osramoćeni kardiolog.
Imam puno pitanja koja nemaju veze s emisijom.
Ciara, što misliš?
Mislim da lažeš.
Ne znam te čitati.
-Zbunjena si. -Digle smo ruke.
Pogađam, ništa drugo.
-Hannah? -Priča mi se sviđa.
Ali poslije mi nije bila uvjerljiva.
Kako si dugo bio u kultu?
Kad si to doživio? Mislim da si to izmislio.
Mislim da lažeš.
Dobro.
Prije Sally ću pitati tebe. Reci je li odgovor točan.
Totalno sam muljao.
Ali mislio sam da su oblići točan odgovor.
Punoglavac je točan odgovor.
Ali oblići su tako jednostavni.
Dobro. Ciara je rekla da lažeš.
Hannah je rekla da lažeš.
I lagao si.
Sada sve ovisi o Sally.
U igri je 250 000 dolara.
-To je jako puno novca. -Sally, mila.
Ako kaže da lažeš, ideš kući.
Ako ti je povjerovala,
imaš četvrt milijuna dolara, mladiću.
Sally, vjeruj mi, molim te!
Reci, Sally.
Mili, ja sam psihoterapeut.
Učila sam puno biologije.
Nematode, ili oblići,
su…
Možda laže.
Zanima li te doista što su nematode?
Da, zanima. U Spužva Bobu su.
-Tako je! -Da.
Oni su doista jedan od najjednostavnijih oblika života.
Ajme meni!
Zato, frendice…
Povjerovala sam.
To! Sally, ljubavi!
Pas će svašta dobiti!
Četvrt milijuna dolara!
Hiperventiliram.
Sve je u redu.
Možeš otići s četvrt milijuna dolara.
Ili možeš ići na pola milijuna dolara.
Ne bude li išlo s tim pitanjem,
ne budeš li znao odgovor, slažeš li,
a one otkriju da lažeš, odlaziš sa 100 000 dolara.
To je manje od četvrtine od pola milijuna. Što ćeš?
Morat ću bezglavo skočiti na glavu u hrpu love. Idemo!
-To će ti pisati na grobu. -Na nadgrobni kamen, mila!
Dobro, evo pitanja za pola milijuna dolara.
Koje od ovih razuzdanih ponašanja potiču
u njemačkoj tradiciji prije vjenčanja zvanoj
polterabend?
A. lokanje piva, B. pričanje prostih viceva,
C. bacanje kruha ili D. razbijanje tanjura.
Bio sam na polterabendu Heidi Klum.
Ali nisam bio na samom vjenčanju.
Dobro, potvrdio si odgovor.
Odgovaraš za pola milijuna dolara.
Reci im odgovor.
Dobro, moj bi odgovor bio C.
U djetinjstvu sam učio njemački.
Ne volim njemački, ali znam što znači polter. Bacati, kao u riječi poltergeist.
Abend znači uokolo. C. bacanje kruha.
Dobro, čule ste odgovor.
Zna li što govori?
Laže li?
Morate potvrditi vjerujete li mu ili ne.
Dobro, svi su potvrdili odgovor.
Počet ću od tebe, Same.
Je li C točno?
Ne, nije točno.
Lagao sam.
Točan je odgovor D. razbijanje tanjura.
Ma to je slično.
Ne, nije slično.
Možda njima jest.
-Samo ti jedna treba povjerovati. -Znam. Samo jedna.
Jedna osoba treba vjerovati u laž.
I osvajaš pola milijuna dolara.
Ciara?
Samo gomilaš laži.
Učio si francuski, sad i njemački?
Znam četiri jezika.
Aha. Ali ovaj ne znaš.
Lažeš.
Ne kaže samo da je odgovor laž.
Laž je i tvoje obrazovanje, tvoja prošlost.
Njih dvije me ubijaju, Hannah i Ciara.
Ne zaboravi, u igri je pola milijuna dolara!
Znam!
Jedna ti treba vjerovati da bi to osvojio.
-Da. -Hannah?
Nažalost, na krstarenju sam glumila njemačku konobaricu.
Zato znam da si pogriješio.
Žao mi je.
-Lažeš, mili. -Ne!
LAŽ
Sally, ulozi su sada veliki.
Vas dvoje igrate neku igru.
Radi se o tome
da sada možeš osvojiti pola milijuna dolara.
Ako ti je povjerovala. To je golem iznos.
Ako je otkrila da lažeš,
nećeš dobiti pola milijuna, dobit ćeš 100 000.
Razlika je velika, čak 400 000 dolara.
Sve ovisi o Sally.
Sally, pritisak je velik.
I ja sam gej, i ja imam bolesnoga psa.
Jako mi je stalo do tvojega, nadam se da će ozdraviti.
Ali živjela sam u Njemačkoj pet godina. Znam!
Znala sam da lažeš, žao mi je!
-Žao mi je. -Sve je u redu.
Sve vas mrzim!
Idem kući psu.
Imaš 100 000 dolara!
Imam! To je ludo dobro.
Nije li? Fantastično.
Nisi gubitnik, dobitnik si. I sjajno muljaš.
Hvala.
-To ti je ovdje najveći kompliment. -Hvala.
-Samo tako dalje! -Hvala.
-Želim ti sve najbolje. -Hvala.
-Hvala, Same, doviđenja. -Pozdrav!
Amerika, osvojio sam 100 somova!
To bi bilo sve. Što smo naučili?
Ako želite masno zaraditi, nemojte govoriti istinu.
-To te ja pitam! -Deset tisuća dolara!
-Ajme meni. -Dvadeset i pet tisuća!
Zaboga!
Dvjesto pedeset tisuća dolara!
Čestitam!
Ludo!
Do idućega susreta, zapamtite.
Bum!
Milijun dolara!
Puno je važnije nekoga uvjeriti u laž
nego znati istinu!
I to nije laž.
Prijevod titlova: Vida Živković